cyanic-selkie/wikianc huggingface dataset:
Geir Selvik Malthe-Sørenssen
Treholt-saken
I 2010 utgav Malthe-Sørenssen boken Forfalskningen, politiets løgn i Treholt-saken, der han påsto at en ikke navngitt hemmelig kilde i Politiets sikkerhetstjeneste (PST) hevdet at politiet fabrikkerte beviser i Treholt-saken. Malthe-Sørenssen beskyldte navngitte politimenn, særlig PSTs mangeårige kontraetterretningssjef Ørnulf Tofte, for å stå bak bevisfabrikkering. Malthe-Sørenssen ble betalt av Arne Treholt for sitt arbeid med boken. Malthe-Sørenssens påstander førte til stor debatt og til en ny behandling i Gjenopptakelseskommisjonen av Treholt-saken. Kommisjonen avgjorde i 2011 at det ikke fantes bevis for Malthe-Sørenssens påstander eller noe som sannsynliggjorde dem. Gjenopptagelsesbegjæringen ble avslått for fjerde gang. Malthe-Sørenssen fikk kraftig kritikk for sine påstander av kommisjonen som slo fast at påstandene hans bygget på fusk.
Malthe-Sørenssen fortsatte også etter 2010 å jobbe med Treholt-saken på oppdrag fra Treholt. I 2016 avslørte VG at Geir Selvik Malthe-Sørenssen hadde fabrikkert en ny kilde i Treholt-saken. Overfor advokat Harald Stabell og Arne Treholt hadde Malthe-Sørenssen fortalt at en ny kilde skulle kaste nytt lys over Treholt-saken. VG avslørte at denne kilden i virkeligheten var en draps- og bedrageridømt bruktbilselger som Malthe-Sørensen betalte for å utgi seg for å ha informasjon om Treholt-saken.
Malthe-Sørenssen har i flere perioder vært betalt av Treholt for å arbeide med Treholt-saken. I 2015 lurte han Treholt og Treholts advokat Harald Stabell gjennom å instruere bruktbilselgeren til å utgi seg for å være en hemmelig agent som hadde opplysninger om Treholt-saken. Bruktbilselgeren bekreftet historien, og fortalte at Malthe-Sørenssen også undersøkte muligheten for å lage manipulerte bilder av Arne Treholt med kofferten ved Fornebu lufthavn og at han «lurte på om jeg kjente noen som kunne manipulere bilder av Arne Treholt». Bruktbilselgeren uttalte også at «mitt inntrykk er at han har hatt noen andre til å spille denne rollen før meg. Han valgte meg etter at de hadde trukket seg.»
Etter avsløringen sa medforfatter Kjetil Bortelid Mæland at VG-avsløringen gjorde at det er grunn til å stille spørsmål ved om også den anonyme kilden i boka er reell. «Jeg har ikke noen grunn til å tro at han ikke eksisterte, men man må stille spørsmål ved det i lys av det som har kommet frem» sa Mæland. Mæland presiserte at det er analyser av POTs egne bilder som er de bærende bevis i boka. «Det er bildene som er det bærende beviset i boka. Men selvfølgelig, når hovedforfatteren har fått en knekk i sin troverdighet, er det uheldig for boka, og også for Treholt-saken» sa Mæland.
Etter avsløringene påsto utgiveren av Malthe-Sørenssens bok, Kjetil Kristoffersen, at kilden for boken ikke var en avdød angivelig «anonym kilde», som han nektet å navngi. Han opplyste også at påstanden om at denne angivelige avdøde personen var kilden bare bygget på Malthe-Sørenssens påstander og at «dokumentasjonen var Geir, Geirs ord». Han mente at «det får være opp til andre å bedømme» om boken nå har mistet troverdighet.
Det kom også frem at Malthe-Sørenssen hadde fått både Harald Stabell og et overgrepsoffer som trodde Malthe-Sørenssen skulle lage Brennpunkt-dokumentar om ham, til å låne ham store pengebeløp ved å hevde at han var syk og trengte en spesiell operasjon i utlandet. NRK kunngjorde at de skal granske alt Malthe-Sørenssen tidligere i karrieren har gjort som frilanser for NRK.
I 2014 hevdet Harald Stabell å ha fått tips fra en hemmelig kilde i Politiets sikkerhetstjeneste om at hans kontor ble avlyttet. I etterkant av avsløringen av Malthe-Sørenssens fabrikkering av informasjon opplyste Stabell i februar 2016 at han egentlig hadde fått informasjonen fra Malthe-Sørenssen, og at den bygget på en angivelig «anonym kilde» som Malthe-Sørenssen hevdet å ha. Stabell uttalte at han ikke lenger vil «spekulere i hvorvidt han faktisk ble avlyttet». Etterforskningen av avlyttingssaken ble gjenopptatt som følge av dette. Få dager senere fikk Malthe-Sørenssen status som mistenkt i etterforskningen, og politiet mistenker ham for å ha diktet opp avlyttingen.
8. mars. 2016 innrømmet Malthe-Sørenssen at han hadde fabrikkert kilden i Treholt-saken. Harald Stabell uttalte at «troverdigheten til Malthe-Sørenssen er helt på bånn. Jeg stiller nå spørsmål ved alt han har fortalt». 9. mars 2016 ble det kjent at politiet hadde funnet Malthe-Sørenssens fingeravtrykk der det angivelige avlyttingsutstyret på Stabells kontor sto. Harald Stabell uttalte at «i lys av det som etter hvert nå kommer fram om at han har lurt både den ene og den andre, får jeg en stadig sterkere mistanke om at han kan ha lurt meg også når det gjelder dette». 10. mars 2016 uttalte Harald Stabell at han er «mer sikker enn usikker» på at Malthe-Sørenssens angivelige hemmelige kilde i boken Forfalskningen, som ble skrevet på oppdrag fra Treholt, også var oppdiktet.
Andre saker
9. mars 2016 innrømmet den draps- og bedrageridømte bruktbilselgeren som Malthe-Sørenssen hadde fått til å spille rollen som falsk PST-agent, at han også hadde blitt brukt som falsk kilde i arvesaken knyttet til Mona Høiness, på oppdrag fra Malthe-Sørenssen. Han fortalte at Malthe-Sørenssen også hadde fabrikkert et falsk testamentutkast og lagt det frem for retten.
18. mars 2016 skrev VG at Malthe-Sørenssen i samarbeid med den draps- og bedrageridømte bruktbilselgeren Thor Nord hadde drevet utpressing av en norsk forretningsmann. Ifølge VG skal Malthe-Sørenssen i denne sammenhengen også ha svertet forretningsmannen i en artikkel i NRK («Passmannen») som bygget på opplysninger fabrikkert av Malthe-Sørenssen, der Thor Nord igjen skal ha opptrådt som falsk kilde.
12. april 2016 skrev Dagbladet at RørosBanken hadde anmeldt Malthe-Sørenssen for grovt bedrageri. I mai 2016 skrev Nettavisen at Malthe-Sørenssens fraseparerte kone beskylder ham for å ha forfalsket hennes underskrift for å ta opp et banklån på 800 000 kroner i RørosBanken. Ifølge ektefellens advokat har Malthe-Sørenssen erkjent å ha forfalsket underskriften.
Korrupsjonssiktelse, bedragerietterforskning og straffesak
Malthe-Sørenssen ble i 2015 pågrepet, varetektsfengslet og siktet for grov korrupsjon, i forbindelse med at han jobbet for den bedrageridømte finansmannen Christer Tromsdal som da var tiltalt i en straffesak. I slutten av 2015 startet politiet i Asker og Bærum etterforskning av Malthe-Sørenssen for grovt bedrageri og flere andre tilfeller av økonomisk kriminalitet, herunder for forfalskning av dokumenter, i en annen straffesak. Malthe-Sørenssen har også status som mistenkt i en tredje straffesak. I september 2016 ble Malthe-Sørenssen siktet for grovt bedrageri, dokumentfalsk og uakseptabel påvirkning av parter i retten, i forbindelse med opplysninger avdekket av VG i to forskjellige saker.
Rettssaken mot Malthe-Sørenssen for bedragerier av en rekke personer og banker for nærmere syv millioner kroner samt dokumentforfalskning startet i Oslo tingrett i mai 2018. Malthe-Sørenssen erkjente seg skyldig på alle punkter av tiltalen.
18. juni 2018 ble han dømt for grovt bedrageri i syv tilfeller og dokumentfalsk i fire tilfeller, til en fengselsstraff på tre år og til å betale over syv millioner kroner i erstatning til ofrene.
Høsten 2020 fikk Malthe-Sørenssen påtaleunnlatelse for flere andre straffbare forhold av Oslo statsadvokatembeter. Forholdene besto i at han hadde laget falske dokumenter, forklart seg falskt for retten og lurt klienter. Politiadvokat Eivind Kluge opplyste at «han er allerede dømt for flere andre forhold, og vi mener en tiltale for de andre forholdene ikke vil gi noe særlig mer i straff».
Hans tidligere ektefelle Ida Marie Hansen utga i 2021 boken Jeg var gift med en bedrager om Malthe-Sørenssen. Ifølge boken sto Malthe-Sørenssen bak «et enormt bedrag».
Kōan
Kōan (公案) kommer av japansk kō (offentlig) og an (forespørsel) og er en historie, et spørsmål, utdag fra sutra, anekdoter fra mestrenes liv, ordveksling fra mondo eller en bit av et lærestykke innen zen–buddhsimen.
Det finnes over 1700 kōaner, og de stilles fortløpende av mesteren til sin elev med det mål å hjelpe eleven til å se inn i sitt eget sinn. Et velkjent koan er «To hender klapper og det skapes en lyd; hva er lyden av en hånd som klapper?»
What’s Up, Doc?
What's Up, Doc? er en amerikansk screwballkomedie fra 1972, regissert av Peter Bogdanovich.
Filmen er en hyllest til komediefilmene fra 1930-årene, med klare referanser til for eksempel Det ordner seg nok (1938).
Handling
Den distrée musikkforskeren Howard Bannister (Ryan O'Neal) er i San Francisco for å ta i mot et viktig stipendium. Med seg på reisen har han sin hysteriske forlovede Eunice (Madeline Kahn), samt en tartanveske med sine musikalske funn. På det samme hotellet bor tre andre personer med like tartanvesker: den vandrende naturkatastrofen Judy Maxwell (Barbra Streisand, med klær i vesken), en rik gammel dame (Mabel Albertson, med juveler i vesken) og en spion (Michael Murphy, med hemmelige papirer i vesken). Når to tyver og en annen spion begynner å stjele veskene, oppstår det komplikasjoner.
Santa Brígida
Santa Brígida er en kommune i delstaten Bahia i nordøstregionen av Brasil.
Smestad (andre betydninger)
Smestad kan vise til:
André Colomer
André Colomer (født 4. desember 1886 i Cerbère, død 7. oktober 1931 i Moskva) var en fransk dikter, individualistisk anarkist og til slutt kommunist.
Colomer vokste opp i Paris og oppdaget tolv år gammel det anarkistiske idealet da han ble undervist i Émile Zolas forfatterskap. Han gikk på gymnas i Bordeaux, tok den forberedende skolen Louis-le-grand i Paris for å kvalifisere seg til École normale supérieure, men lyktes ikke. Han avtjente isteden militærtjeneste i Perpignan i 1906.
Joseph Roth
Joseph Roth (født 2. september 1894 i Brody, i Galicja, død 27. mars 1939 i Paris) var en østerriksk forfatter. Han er mest kjent for romanen Radetzkymarsjen (tysk: Radetzkymarsch).
André Colomer
Etter en kort periode å ha forsøkt seg som lærer installerte han seg i Paris, der han ble journalist. I 1913 grunnla han tidsskriftet l'Action d'art sammen med Manuel Devaldès og Gérard de Lacaze-Duthiers. Etter å ha nektet å møte til en militær øvelse flyktet han til Italia. Da landet gikk inn i 1. verdenskrig i 1915 ble han tvunget til å gå i dekning. Han ble imidlertid syk og måtte la seg arrestere, og ble overført til Perpignan. Han ble løslatt på dagen til våpenhvilen.
Han tok opp igjen utgivelsen av l'Action d'art og grunnla en fagforening for forfattere og dramatikere. I 1927 løsrev han seg fra anarkismen for å bli en «virkelig kommunist». Han ble sterkt kritisert av sine anarkistiske venner for dette. Han flyttet til slutt til Moskva, der han døde som en syk mann i 1931.
Verdenscupen i skiskyting 1987/88
Verdenscupen i skiskyting 1987/88 ble arrangert av UIPMB (Union Internationale de Pentathlon Moderne et Biathlon). Sesongen startet 17. desember 1987 i Hochfilzen i Østerrike og ble avsluttet 20. mars 1988 i Jyväskylä i Finland. Dette var den første sesongen det ble arrangert verdenscup for kvinner – de fem første sesongene ble kalt Europacup.
Kalender
*Stafettene var ikke tellende i verdenscupen.
Ådalsbanan
Ådalsbanan er en svensk jernbanestrekning som idag går mellom Långsele og Sundsvall i Sverige.
Banen ble satt i drift etappevis: fra Långsele til Sollefteå 1886, til Härnösand 1893. I 1925 ble Ostkustbanan åpnet til Härnösand og Ådalsbanan fikk forbindelse til Sundsvall. I 1932 ble strekningen overtatt av staten, i 1958 ble den elektrifisert.
I 2012 var en stor oppgradering av Ådalsbanan tatt i bruk, og nå har banen to nybygde delstrekninger på tilsammen 30 km, disse har samme standard som Botniabanen, med en høyeste hastighet på 250 km/t, resten vil ha 120 km/t som maksimum. Botniabanan, som ble tatt i bruk 2010, grener av mot nordøst ved Kramfors lufthavn.
Mellom Kramfors lufthavn og Långsele er det siden august 2001 bare godstrafikk.
Ove Thorsheim
Ove Thorsheim (født 30. mai 1949) er en norsk diplomat og ambassadør.
Timiansnyltetråd
Timiansnyltetråd (Cuscuta epithymum) er en ettårig, parasittisk urt i vindelfamilien.
Den slynger seg rundt vertsplantene og har sugeorganer (haustorier) som trenger inn i dem. Planten mangler klorofyll. Stengelen er trådaktig, lite forgreinet, rød–rødfiolett og mangler blad. Blomstene er små, femtallige og gulhvite med utstikkende pollenbærere. De sitter i runde, 5–10 mm brede hoder langs stengelen. Blomstringstida er juli–august.
I Skandinavia forekommer to underarter eller varieteter som ikke anerkjennes av alle:
I Norge er timiansnyltetråd (subsp. epithymum) kjent fra flere steder på Sør-Østlandet, og det er også et par funn fra Vestlandet. En trodde tidligere at arten var innført av mennesker sammen med grasfrø. Timiansnyltetråd regnes nå som hjemlig, i hvert fall forekomstene i skjærgården i Vestfold og Telemark der det aldri har blitt sådd gras.
Irland under EM i friidrett 1998
Irland deltok i EM i friidrett 1998 som ble arrangert 18. –23. august 1998 i Budapest. Irland tok tre medaljer i mesterskapet.
Boulder
Boulder er en by som ligger i den amerikanske delstaten Colorado. Byen ligger i fylket Boulder County. I 2008 hadde den 91 685 innbyggere, noe som var en nedgang fra folketellingen i 2000. Byen er også hjemsted for et stort universitet – «University of Colorado at Boulder» – som er det største universitetet i Colorado. Boulder ligger i en høyde av 1 655 m og ligger omtrent 40 km nordvest for delstatshovedstaden Denver. Byen ligger ved Rocky Mountains og Rocky Mountains National Park.
Byen kalles ofte for meteorologiens «Mekka» siden både NOAA og NCAR har store forskningsanlegg i byen. Hav- og atmosfæreforskere fra hele verden kommer regelmessig til Boulder i forbindelse med ulike forskningsprosjekter.
Arbis (Gironde)
Arbis er en tidligere kommune i departementet Gironde i regionen Nouvelle-Aquitaine i det sørvestlige Frankrike.
1. januar 2019 ble Arbis slått sammen med Cantois til den nye kommunen Porte-de-Benauge.
It was established on 1 January 2019 by merger of the former communes of Arbis (the seat) and
Santa Barbara (andre betydninger)
Santa Barbara eller Santa Bárbara kan vise til:
Arbis (Gironde)
Befolkningsutvikling
Antall innbyggere i kommunen Arbis (Gironde)
Screwballkomedie
Screwballkomedie er en filmsjanger som betegner en form for komedie som hadde sin blomstringstid i 1930-årene og 1940-årene i kjølvannet av talefilmens fremkomst. I motsetning til stumfilmenes visuelle slapstick satset disse komediene på verbal humor, og de var karakterisert med en meget rask dialog, hvor den ene replikken ofte kom hurtig i hælene på den andre. Handlingen er som regel farsepreget, hvor den ene usannsynlige hendelsen følger den neste og «alt går galt», selv om forviklingene alltid ordner seg ved filmens slutt.
Tå
Tå (flertall tær) er en leddet utvekst på en fot hos dyr og mennesker. Hver tå har som regel en negl, klo, hov eller klauv. Hos mange arter vokser alle tærne framover, mens de hos mange andre kan vokse både framover og bakover.
Santa Bárbara (Bahia)
Santa Bárbara er en kommune i delstaten Bahia i nordøstregionen av Brasil.
Tå
Tå kan også bety forreste del på en strømpe eller sko (underforstått, der tåen befinner seg).
Tær hos mennesket
Mennesket har fem tær på hver fot. Tærne har en lignende oppbygning som fingrene, men kortere og har tynnere knokler. Den innerste tåen på hver fot er den største og kalles stortå. Den ytterste kalles lilletå. Det fins ikke allmenne betegnelser på andre tær enn stortå og lilletå. Den myke undersiden av hver tå kalles tåballe.
Struktur
Tåen refererer til en del av den menneskelige fot, med fem tær til stede på hver fot. Hver tå består av tre bein, falanks den proksimale, midtre og distale, med unntak av stortåen (latin: Hallux). Hallux inneholder kun to falanks-bein, den proksimale og distale. Utenfor hallux-beinet ligger huden, og hver tå har en tånegl.
Tærne er, fra medial (innerst) til lateral (ytterst):
Rim og regler
En notis om Bestefars tær i bladet Språknytt nr. 3/1994 vakte stor interesse og Språkrådet fikk tilsendt 18 ulike regler med tånavn fra hele landet.
Anisodactyly
Anisodactyly er den mest vanlige måten tær er arrangert på hos fugler, med tre tær peker framover og én bakover. Baktåen kalles hallux og kloa på den hallux-klo. Dette er blant annet vanlig hos Passeriformes, Columbiformes, Falconiformes, Accipitriformes, Galliformes og majoriteten av fugler.
Filosofiåret 1877
Filosofiåret 1877 er en oversikt over hendelser, utgivelser og personer med tilknytning til filosofi i 1877.
Tå
Syndactyly
Syndactyly ligner anisodactyly, men 3. og 4. tå (ytterste og midtre fraovervendte tå), eller tre tær, er sammensatt (festet sammen), noe som er vanlig hos råkefugler (Coraciformes).
Jacob von Kettler
Jakob von Kettler, hertug av Kurland og Semgallen (født 28. oktober 1610 i Goldingen, død 1. januar 1682 i Mitau), var en baltisk-tysk hertug fra Kurland (1642–1682). Under hans herredømme nådde riket sin største utstrekning og var involvert i den kurlandske kolonisering både i Afrika og i Karibia.
Tå
Heterodactyly
Heterodactyly ligner zygodactyly, men 3. og 4. tå peker fraover, mens 1. og 2. tå peker bakover. Denne arrangeringen av tær finner man kun hos trogoner (Trogonidae).
Pamprodactyly
Pamprodactyly er et arrangement der alle fire tærne peker framover. Yttertærne er (1. tå, av og til også 4. tå) er som oftest reversibel. Dette er vanlig hos seilerfamilien (Apodidae) og musfuglfamilien (Coliiformes).
Jacob von Kettler
Liv
Kettler giftet seg med Louise Charlotte av Brandenburg (1617–1676), datteren til Georg Vilhelm av Brandenburg.
Bjarne Dahl
Bjarne Gunnar Dahl (født 1. januar 1930, død 18. mai 2018) var forretningsmann, diplomat og lokalpolitiker. Bjarne Dahl satt flere perioder for Fremskrittspartiet (FrP) i formannskapet i Ålesund bystyre og Fylkestinget, men ble ekskludert fra partiet på grunn av sin betydelige motstand mot norsk innvandrings- og flyktningepolitikk, blant annet fordi han i 1987 medvirket til at en mann med pakistansk bakgrunn ikke fikk skjenkebevilling. Dahl ble i ettertid allikevel stemt inn i bystyret i Ålesund kommune som selvstendig partiuavhengig representant.
Bjarne Dahl deltok i motstandsarbeid under andre verdenskrig, og satt fengslet i Vollan leir frem til frigjøringen i 1945 (Fangenummer: 4,861). Han deltok siden i to kontingenter av Tysklandsbrigaden og gikk på Forsvarets Høyskole.
Han var Eksportrådets utsending til Norges Konsulat i São Paulo, Brasil 1970–73, og siden direktør i Ålesund.
Han sto på fylkeslistene ved flere stortingsvalg: For FrP i Møre og Romsdal i 1985, for Stopp Innvandringen i samme fylke i 1989, og for Fedrelandspartiet i Oslo i 1993. Dahl var formann iFolkebevegelsen mot innvandring (FMI), samt medlem av landsstyre og revisor for bevegelsen.
Som pensjonist var Dahl senere bosatt på Høvik i Bærum, og arbeidet som translatør i engelsk, portugisisk og tysk.
Dag Yngland
Dag Harald Yngland (født 1. september 1959) er norsk journalist som var bosatt i Berlin mellom 1992 og 2014.
Han var med på å starte opp studentnærradioen Radio Nova og var utenriksansvarlig i Universitas 1984–1986.
Yngland var i 1985–1991 musikk-journalist i NRK Nattradioen, utenriksreporter i NTB og politisk reporter i Dagbladet. Fra 1992 var han korrespondent i Berlin for Dagens Næringsliv. Senere var han også Europa-korrespondent for Kanal24/Radio Norge, og økonomisk kommentator for TV 2 Nyhetskanalen.
Han har også jobbet for amerikansk og europeisk fagpresse. Spesiale - politikk, økonomi, og teknologi fra Tyskland og EU.
Han har siden 2015 vært bosatt i Telemark der han driver butikk (Langesund Landhandel), politikk (for Telemark Venstre) og journalistikk (europeisk nettverk for gravejournalister).
Vieteumolpus
Vieteumolpus er en slekt av biller som tilhører familiegruppen bladbiller (Chrysomelidae).
Utseende
En ganske stor (ca. 16 millimeter), noe flat, oval, blank bladbille, ikke metallisk farget. Dekkvingene har uregelmessig punktering.
Levevis
Både larvene og de voksne (imago) er planteetere.
Utbredelse
Arten er kjent fra Vietnam.
Renault 4
Renault begynte å produsere bilen i 1961. Bilen hadde bare det nødvendigste av utstyr, kun det viktigste var med. Den kom med rundt 20 hestekrefter til å begynne med, men etterhvert økte Renault hestekreftene. Bilen kom med forskjellige utstyrspakker. Den billigste het Renault 4 L, den andre Renault 4TL og den beste Renualt 4 GTL. I tillegg ble det produsert spesielle utgaver som R4 Safari, Sinpar med 4-hjulstrekk og cabrioleter. I dag er det veldig få igjen i Norge. Mange Renault 4 modeller er nå veteranbiler, men en del er det ikke. Bilen konkurrerte med Citroën 2CV som hadde omtrent like høy standard som Renault 4. Modellen ble produsert i mer enn 8 millioner eksemplarer og produksjonen opphørte i 1992.
Arne-Inge Christophersen
Arne-Inge Christophersen (født 1962) er en norsk direktør og medierådgiver som har hatt lederstillinger innen mediaselskaper som Sverdrup Dahl, Clear Channel Outdoor, Marketing Toolbox AS, Skandinavsik Medie Consult, MediaCom, Initiative Universal Media (IUM) og reklamebyrået Hausmann.
Han var styreleder i Mediebyråenes Interesseorganisasjon (MIO) fra 2004 til 2010.
Christophersen er utdannet ved Handelshøyskolen BI.
Han mottok Mediaforums hederspris i 2014.
Heimdal (Løten)
Heimdal er en bygd i Løten kommune i Innlandet, og ligger omtrent 7,5 kilometer fra kommunesenteret Løten. Inntil 2021 var Heimdal regnet som tettsted av Statistisk sentralbyrå, men fra 2021 oppfylte stedet ikke lenger tettstedskriteriene.
Arcachon
Arcachon er en kommune i departementet Gironde i regionen Nouvelle-Aquitaine i det sørvestlige Frankrike.
Dag Sandvik
Dag Jostein Sandvik (født 31. mars 1945, død 2. september 2007) var en norsk skuespiller og tryllekunstner. Han hadde mange roller i film, tv og radio og var en periode ansatt ved Det Norske Teateret.
Arcachon
Befolkningsutvikling
Antall innbyggere i kommunen Arcachon
Løten (tettsted)
Løten er et tettsted og administrasjonssenteret i Løten kommune i Innlandet. Tettstedet har innbyggere per 1. januar. Rørosbanen går gjennom tettstedet. Stedet ble kommunesenter etter at Løten stasjon ble lagt hit i 1862.
Fylkesvei 34 (Buskerud)
Fylkesvei 34 i Buskerud gikk mellom Austad og Unnelsrud i Drammen kommune. Veiens lengde var 7,8 km.
2019 ble veien del av fylkesvei 2718.
Valurt
Valurt (Symphytum officinale) er en flerårig urt i rubladfamilien.
Arten blir opptil 1 meter høy og har lange, tykke stengler med store, tykke blader langs stenglene. På toppen får den klokkeformete blomster som vanligvis er lilla eller blå. En sjelden gang kan de også være gulhvite. Planten danner en tykk og kraftig svart pælerot som er saftig og hvit innvendig. Blomstene er veldig populære hos humler, bier og andre nektarsankende insekter.
Valurt vokser i fuktig eng, langs bredden av elver og innsjøer, og i grøfter og veikanter. Den er utbredt i det meste av Europa, men mangler lengst sør og nord.
I Norge har valurt vært mye dyrket som medisin- og fôrplante i mange hager og på bondegårder. Planten inneholder pyrrolizidinalkaloider og anbefales ikke brukt innvortes på grunn av fare for leverskader, kreft og fosterskader. Den trives i alle typer jord og har flere steder forvillet seg. Den kan også dukke opp langs veikanter, på brakkmark, i grøftekanter og på annen kulturmark.
Planten har også blitt populær i økologisk jordbruk. På grunn av det dype rotsystemet henter den opp mineraler fra jorden. Planten brukes derfor mye som jorddekke eller i kompost.
Valurt er registrert forvillet i alle norske fylker, men er vanligst sør på Østlandet og langs sørlandskysten. Den danner tette bestander som fortrenger både vanlige og truede naturlige arter, spesielt på kultureng og grunnlendt kalkmark. I Fremmedartslista 2018 er valurt vurdert til svært høy risiko på grunn av moderat invasjonspotensial og høy økologisk effekt.
Aleksej Khatylev
Han representerte Hviterussland i Vinter-OL 2002 i USA i Salt Lake City hvor hurtigløp på skøyter ble avholdt. Khatyljevs beste OL-plassering var 32.-plass på 2×500 meter og i tillegg deltok han på 1,000 meter med en 42.-plass og på 1,500 meter med en 47.-plass.
I sprint-VM så har han deltatt fire ganger: Calgary 2003 (32.-plass), Nagano 2004 (30.-plass), Salt Lake City 2005 (27.-plass) og i Heerenveen 2006 (36.-plass) med beste sammenlagtplassering i 2005 i Salt Lake City, USA.
Sammenlagt i verdenscupen i hurtigløp på skøyter
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Dashbord (fly)
Dashbord i et fly regnes som en eller flere flater foran plassen til flygeren der det er mange måleinstrumenter, varsellamper, brytere, elektriske sikringer, radioutstyr, navigasjonshjelpemidler og kontrollhendler.
Oppbyggingen av dashbord har forandret seg en del over mange år. Spesielt er det etterhvert standardiserte plasseringer av flere av gjenstandene på dashbordet, slik at det er lettere for flygeren å skifte fra flytype til flytype. Det kan likevel ta tid å finne mindre sentrale enheter som turteller, timeteller, tankmåler, vakuummåler osv.
Enkelte flyfabrikker, som Airbus, legger vekt på at alle de forskjellige modellene skal ha førerkabin og instrumentpanel som ser nær identisk ut slik at opplæring (såkalt «utsjekk» eller «type rating») på en flymodell blir mye enklere om flygeren tidligere har opplæring på en annen av fabrikkens modeller.
I fly benyttes venstre sete av flygeren i fly med en flyger, og av fartøysjefen i fly med to flygere. Derfor er hovedinstrumentene vanligvis foran venstre sete. I helikopter sitter flygeren/ fartøysjefen vanligvis i høyre sete.
Radioutstyr plasseres ofte over hverandre midt på dashbordet. Øverst er det vanlig å plassere audiopanelet som er en enhet som kobler hodetelefonene med mikrofoner til intercomsystem, til de riktige radioene og gir mulighet for å høre på lydutsendelse med morsesignaler fra radionavigasjonssendere. Nederst av radioene sitter ofte transponderen, som er en enhet som kan gi svar til flykontrollens radarer med flyets identitet, posisjon og høyde.
På rutefly er det ofte et konsoll mellom setene, der radioutstyret er på bakerste del med navigasjonsutstyr lenger framme. På større fly med autopilot sitter ofte innstillingene for autopiloten på et eget lite panel ovenfor dashbordet under frontruta.
I småfly sitter ofte en rekke brytere og sikringer nederst på dashbordet. Enkelte fly har slike bryterpaneler over frontvinduene. Hendlene for forgasservarme, gass (throttle), miksture og flaps sitter ofte lavt på dashbordet midt på, så de nås lett fra begge setene. På litt større fly er disse på en egen enhet ofte kalt kvadrant.
Fly som ikke skal fly i kontrollert luftrom kan fly lovlig uten flyradio og uten transponder, men det er likevel få fly som ikke har slikt utstyr.
Skut
Skut har flere betydninger:
Mastigini
Mastigini er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur. Denne gruppen forekommer ikke i Norge.
Utseende
Små biller, som oftest forholdsvis slanke og blanke, nakne eller med oppstående hår. Disse artene er litt større enn mange andre perlebiller, gjerne svarte på farge. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.
Fossile arter
På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.
Bessemer
Bessemer kan vise til:
Museum – et program om norsk historie
Museum – et program om norsk historie er et norsk radioprogram og podcast om arkeologi og norsk historie som gikk på NRK Radio fra 2001 til 2020. Til sammen ble det laget 809 episoder. Programmet besto av reisereportasjer fra hele Norge, Norden og noen ganger også fra fjernere steder i Europa og USA. I programmet ble særlig historikere, arkivarer, arkeologer i felt, lokalhistorikere og tidsvitner som fortalte om historiske steder, nye funn og temaer fra norsk og nordisk historie, med et tidsspenn fra istiden til samtidshistorie.
Det ble sendt på P2 og produsert av NRK Østfold, og hver episode var vanligvis 26 minutter. Programmet ble de første 12 år ledet av Øyvind Arntsen alene, men fra 2013 var også NRK-journalist Jan Henrik Ihlebæk programleder for noen av programmene. Fra høsten 2015 til 2020 var Ihlebæk vært fast programleder sammen med Arntsen.
Utmerkelser
Museum ble i 2012 hedret med, ViS-prisen, som er Vitenskapsakademiet i Stavangers pris for forskningsjournalistikk I 2014 ble programmet tildelt Sverre Steen-prisen for «Bred, levende og entusiastisk formidling [som] bidrar til å skape historieinteresse og kunnskapsglede blant store grupper». Sverre Steen-prisen gis av Den norske historiske forening (HIFO). MUSEUMs programleder Øyvind Arntsen ble i 2014 også tildelt Riksmålsforbundets Lytterpris.
Møvik (andre betydninger)
Møvik kan vise til ulike tettsteder i Norge:
Arcins
Arcins er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Arcins
Tjernsrud stasjon
Tjernsrud stasjon var en av stasjonene på Kolsåsbanen. Den ligger i Bærum kommune i Akershus. Stasjonen ble lagt ned i forbindelse med oppgraderingen til metrostandard i 2009.
Lovro Zvonarek
Lovro Zvonarek (født 8. mai 2005) er en kroatisk fotballspiller som spiller for den tyske klubben.
Tjernsrud stasjon
Reisen hit tok 13–14 minutter fra Oslo sentralstasjon. Stasjonen lå mellom Jarveien og Bærumsveien, med utsikt mot Tjernsrudtjernet på Jar.
Lifjellfonna
Lifjellfonna er en isbre på Spitsbergen på Svalbard. Den er rundt tre kilometer lang og ligger på Wedel Jarlsberg Land, nordvest for Vestre Torellbreen. Brearmene Libreen og Dunderdalsbreen passerer på hver sin side av Lifjellet, og fra brefronten på disse utløperne har Dunderelva sitt utspring.
Breen har navn etter Lifjellet.
Fossnes skole
Fossnes skole er en tidligere skole i Stokke kommune. Skolen ble bygget i 1864. Skolen ble nedlagt i 1907 da Elverhøy skole åpnet.
Agnete Haaland
Agnete Gullestad Haaland (født 1960) er en norsk skuespiller, regissør og teatersjef som har hatt flere lederstillinger. Hun var teatersjef ved Den Nationale Scene fra 2012 til 2019 og leder for Norsk Skuespillerforbund fra 2000 til 2011. Fra 2008 til 2012 satt hun som president i Den internasjonale Skuespillerfederasjonen (Fédération Internationale des Acteurs, FIA).
Biografi
Haaland har spilt flere hovedroller siden hun debuterte på Den Nationale Scene i Bergen i 1980. På Sogn og Fjordane Teater spilte hun blant annet Anne Frank i Anne Franks Dagbok, Solveig i Peer Gynt, Pippi i Pippi Langstrømpe og Rødhette i Nikken og Rødhette. På Riksteatret har hun blant annet spilt Dorothy i Trollmannen fra Oz, Klatremus i Klatremus og de andre dyrene i Hakkebakkeskogen, Jane i Hjelp, vi får gjester og Petra i En folkefiende. Hun har spilt cabaret på Det Norske Teatret, musikal på Chateau Neuf og var med i åpningsforestillingen på Hordaland Teater. I NRK drama har hun hatt roller av betydning i TV-serier som Vestavind, Fire høytider og Blodsbånd. Hun har spilt i en rekke kortfilmer (blant annet i Sykkel på havsens botn som ble nominert til Amandapris). I barnefilmen Kamilla og tyven spilte hun Kamillas søster Sofie. I 1998 og 2006 spilte hun Nora i Henrik Ibsens Et Dukkehjem på Nationalteatret i Beijing.
Hun har også spilt i en rekke historiske spel, som Kinnaspelet, Mostraspelet og Håkonarspelet, og vært regissør for Kinnaspelet tre ganger. Under Vinterspillene på Lillehammer i 2005 hadde hun regi på Bukkerittet, en bearbeidelse av Peer Gynt som hun gjorde sammen med Per Christian Ellefsen. Hun har hatt en rekke andre regioppdrag som for eksempel Karius og Baktus, Flyttesjau og Den Gamle Skomakaren på Hordaland teater. Hennes siste regioppgave var en forestilling for «Den kulturelle skolesekken» basert på Aslaug Låstad Lygres liv og diktning; Du skal ikkje sove. Hun har dessuten hatt regi for en rekke produksjoner for Rikskonsertene.
I 1991 grunnla hun gruppen Thalias Døtre. Gruppens første monolog, Florence Nightingale – kvinne i krig, var et oppgjør med alle mytene rundt «The lady with the lamp». Monologen skrev hun sammen med Anne-Karen Hytten, som også har regien for forestillingen. Forestillingen ble totalt blitt sett av over 100,000 i Norge, Sverige, Finland, Danmark og Færøyene, USA, Chile, England og Spania. Den er blant annet blitt spilt på University of Oxford og på The Florence Nightingale Museum i London.
Hun har også hatt suksess med monologen Die Flagstad – om sopranen Kirsten Flagstad (regi: Bentein Baardson), Nordens Blåe Blome – om den svenske poeten Karin Boye (regi: Anne-Karen Hytten) og Elleve Døgn, en fortelling for fire musikere og en skuespiller basert på en sann historie om Chiles mest torturerte kvinne under Augusto Pinochet. Sammen med Anne-Karen Hytten skrev hun manus til barneforestillingen Apepike inspirert av Kinas mest berømte eventyr om Apekongen. Sammen skrev de også barneboken Apepiken Mei Ping, som ble utgitt på Solum Forlag.
I 2010 deltok hun i Peer Gynt – en monolog hvor hun selv spiller alle rollene i tett samarbeid med en musiker (regi: Mette Brantzeg). Denne monologen representerte Norge under Ibsenfestivalen i Beijing i 2006, og fikk god mottagelse av kinesisk presse. Den er blitt spilt i ungdomsskoler i Oslo gjennom «Den kulturelle skolesekken» i 2005 og 2006. Høsten 2007 ble den blant annet spilt på Ibsenmuseet i Oslo.
Hennes siste forestilling ved Den Nationale Scene var Vigdis Hjorts Arv og Miljø i 2018.
Fra 2012 til 2019 var hun teatersjef på Den Nationale Scene i Bergen etter Bjarte Hjelmeland.
Familie
Hun er kusine til Hans-Wilhelm Steinfeld.
Stange (tettsted)
Stange (eller  Stangebyen) er et tettsted og administrasjonssenteret i Stange kommune i Innlandet. Tettstedet har innbyggere per 1. januar, og ligger 13 kilometer sør for Hamar. Her ligger blant annet Stange rådhus.
2. verdenskrig
Togstasjonen på Stange ble hyppig brukt av tyskerne ved transportering av fanger. I året 1942 var en transportering i gang med en rekke russere. To av de klarte og rømme fra toget og ble støttet av lokale beboere som ga de ett sted og gjemme seg samt mat og klær. Etter en 2 måneders tid så ble de funnet og en rekke personer som hjalp de ble fanget og tatt med til Tyskland. Resten av byen ble brukt til forskjellig handel og et viktig nøkkelpunkt for tyskerne i Hedmark.
Min gamle flamme
«Min gamle flamme» er en sang med humortrioen Prima Vera, opprinnelig utgitt 18. oktober 1982 som siste spor på musikkalbumet Ha ha he he ho! (De gærne har'e godt). Sangen ble innspilt 6.-11. september samme år i Arne Bendiksens Studio.
Tom Mathisen spiller to akustiske gitarer (en i hver høyttaler) og en sologitar, mens Jahn Teigen spiller keyboard. Mathisen synger de to første versene, mens Herodes Falsk tar seg av de to siste versene på sin måte. Teksten får en uventet avslutning.
«Min gamle flamme» ble utgitt september 2000 på samlealbumet Rest of the best vol 2,5.
Stendhals syndrom
Stendhals syndrom, også kjent som Stendhal-syndromet eller Firenze-syndromet, er en psykosomatisk lidelse som forårsaker økt hjerterytme, svimmelhet, forvirring og til og med hallusinasjoner når individet opplever kunst, vanligvis når kunsten er spesielt vakker eller store mengder kunst er samlet på én plass. Termen kan også brukes for å beskrive en lignende reaksjon til en overflod av valg under andre omstendigheter, for eksempel under shopping.
Syndromet er oppkalt etter den franske forfatteren Stendhal (psevdonym for Henri-Marie Beyle, 1783–1842), som beskrev sin erfaring med fenomenet under sitt besøk i Firenze i Italia i 1817.
Selv om det finnes mange beskrivelser av mennesker som blir svimle og besvimer mens de inntar florentinsk kunst, spesielt ved Uffizi, fra begynnelsen av 1800-tallet av, fikk ikke syndromet sitt navn før 1979, da det ble beskrevet av den italienske psykiateren Graziella Magherini, som observerte og beskrev over hundre tilfeller blant turister og besøkende i Firenze. Syndromet ble først diagnostisert i 1982.
I populærkulturen
En ekstrem fiksjonalisert variasjon av Stendhals syndrom finnes i romanen Diary som den amerikanske forfatteren Chuck Palahniuk utga i 2003.
Det er også en skrekkfilm som kalles The Stendhal Syndrome (skrevet og regissert av Dario Argento), hvor en politikvinne lider av en dramatisert versjon av Stendhals syndrom mens hun jager en serievoldtektsmann og -morder i Uffizi.
Gamle Ringstabekk stasjon
Gamle Ringstabekk stasjon var en av stasjonene på den midlertidig nedlagte Kolsåsbanen. Fra 20. august 2007 til 15. februar 2009 gikk Lilleaker-trikken videre fra Jar stasjon til Bekkestua med stopp på Gamle Ringstadbekk stasjon.
Stasjonen ble nedlagt grunnet flytting under oppgraderingen av Kolsåsbanen til metrostandard. Nye Ringstabekk stasjon erstatter både Gamle Ringstabekk stasjon og Tjernsrud stasjon og blir liggende imellom disse.
Blissard
Blissard er ei plate som ble gitt ut i 1996 av det norske bandet Motorpsycho. Plata vant Spellemannprisen i klassen rock i 1996. Innspillingen foregikk i Polar Studios i Stockholm høsten 1995, et studio som opprinnelig ble bygget av Björn Ulvaeus og Benny Andersson fra ABBA.
Arès
Arès er en kommune i departementet Gironde i regionen Nouvelle-Aquitaine i det sørvestlige Frankrike.
Huaylas (distrikt)
Huaylas er et distrikt i provinsen Huaylas i regionen Ancash i Peru. Distriktets nasjonale statistikkode er 021204 og hovedstaden er Huaylas.
Arès
Befolkningsutvikling
Antall innbyggere i kommunen Arès
Gile skole
Gile skole (også skrevet Gihle og Gilje) var en skole i Stokke kommune. Skolen ble bygget i 1863, og ble nedlagt i 1922 da Melsom skole åpnet.
Leivasselva
Leivasselva er ei elv i Risør kommune i Agder. Den har utløp fra Leivann og munner ut i Skagerak ved Gjernes, rundt 7 kilometer nordøst for Risør. Elva er bare 700 meter lang, mens hele vassdraget, som domineres av de meget langstrakte innsjøene Skarvann, Leivann med Lonene og Eidsvann, har en lengde på 14,4 kilometer.
Elvas naturlige utløp fra Leivann er like før Galtebrua, øst for gården Bredal. Men etter at det ble bygget en demning ved Nålen, like før munningen i havet, er vannspeilet hevet til samme nivå som Leivann og mesteparten av elveløpet er derfor i dag i praksis en del av Leivann, med unntak av noen titalls meter fra demningen til elvemunningen.
Demningen ved munningen ble bygget rundt 1912 og det ble samtidig bygd en laksetrapp for å hjelpe fisken forbi inngrepene. Demningen ble forsterket og modernisert i 1996. Ved munningen er det et settefiskanlegg, og det sto tidligere også ei gammel mølle her. I forbindelse med etablering av et nytt settefiskanlegg ble det i 2017 gitt konsesjon for uttak av vann fra elva på inntil 200 liter/sekund, samt til regulering av Leivann mellom kote 5,7 og 5,25.
Nedbørfeltet brukes til forskjellige former for friluftliv, som kano- og kajakkpadling og fritidsfiske. Vassdraget er et sjøørret- og ålevassdrag. Etter at demningen ble modernisert i 1996 har oppvandring av sjøørret blitt forhindret av smoltanlegget ved utløpet, og laksetrappa er satt ut av funksjon. Samlet har inngrepene medført at vassdraget i dag sannsynligvis ikke har anadrom fisk.
Vassdraget ble vurdert i forbindelse med Verneplan IV for vassdrag, men ble ikke tatt inn i verneplanen.
Skiltforskriften
Skiltforskriften (fullt navn forskrift om offentlige trafikkskilt, vegoppmerking, trafikklyssignaler og anvisninger) er en norsk forskrift fastsatt 7. oktober 2005 med hjemmel i vegtrafikkloven. Forskriften gir bestemmelser om trafikkskilt, veioppmerking og trafikklys, samt om myndighet til å sette opp skilter og dirigere trafikk.
Arsac
Arsac er en kommune i departementet Gironde i regionen Nouvelle-Aquitaine i det sørvestlige Frankrike.
Befolkningsutvikling
Antall innbyggere i kommunen Arsac
Hilbert van der Duim
Hilbert van der Duim (født 4. august 1957 i Beetsterzwaag) er en nederlandsk tidligere skøyteløper. Han var en av de beste nederlandske skøyteløperne i første halvdel av 1980-tallet, da han vant VM i 1980 og 1982, EM i 1983 og 1984, samt syv nederlandske allroundmesterskap 1979–1985.
Neste sesong var han i posisjon til å vinne EM-tittelen, men han falt på den avsluttende distansene. Han var ikke villig til å snakke med pressen, men sa at han falt på grunn av «fugleskit» på isen. Under VM samme år skapte han overskrifter igjen: Han avsluttet sin 5,000 meter en runde for tidlig. Han oppdaget dette etter at tilskuerne og treneren ropte til ham, og han gikk til slutt inn til niendeplass på distansen. Han ødela likevel alle muligheter til å beholde VM-tittelen gjennom et fall på 1,500 meter.
I 1982 gjorde han opp for fadesene fra året før, gjennom å bli nr. 3 i EM for deretter å vinne sin andre VM-tittel. I 1983 vant han sin første EM-tittel. Under VM dette året gjorde han seg mest bemerket ved å stille i en regnbuedrakt, som regjerende verdensmester, etter modell fra sykling. Han avsluttet sesongen med en bronse i sprint-VM. I 1984 tok han sin andre EM-tittel, men det ble likevel en skuffende sesong siden han ikke fikk noen medaljer på skøyter under Vinter-OL 1984 i Sarajevo.
Etter 1985-sesongen sluttet Van der Duim med hurtigløp og startet med maraton skøyteløp, med ganske god suksess. I 1986 ble han nummer 8 i Elfstedentocht og vant det nederlandske mesterskapet på naturis. 28. november 1986 satte han ny uoffisiell verdensrekord i éntimes løp med 39,492.8 meter under åpningen av den nye innendørshallen i Heerenveen.
6. februar 1987 var han involvert i en bilulykke der en person ble drept. Skadene han pådro seg førte til at han måtte slutte med skøyter. I 1990-årene var han en av grunnleggerne av det lokale politiske partiet PLOP i hjembyen Assen.
Mato (distrikt)
Mato er et distrikt i provinsen Huaylas i regionen Ancash i Peru. Distriktets nasjonale statistikkode er 021205 og hovedstaden er Villa Sucre. Distriktet ble opprettet den 2. januar 1857.
Baroqueperle
Baroqueperle er en perle med en uregelmessig, ikke-sfærisk form. Fasongen kan variere fra mindre avvik til tydelig ovoid, buet, klemt, eller klumpete figurer. De fleste kultiverte ferskvannsperler er baroque på grunn av måten de er utviklet på. Kultiverte saltvannsperler kan også være baroque, men har en tendens til å være mer dråpeformet.
De mest verdifulle baroqueperlene er sørhavsperler og tahitiske perler som er produsert av Pinctada margaritifera («black-lipped» havperlemuslinger) og Pinctada maxima («gold-lipped» og «white-lipped» havperlemuslinger). De fleste tahitiske perler dyrkes, og denne prossesen produserer mer enn 40 prosent baroque og semi-baroque perler. Vest-Australia er verdens største kultivator av perler fra Pinctada maxima «gold-lipped» havperlemuslinger, mens Tahiti er verdens største kultivator av perler fra Pinctada maxima «black-lipped» havperlemuslinger.
Tore Børvik
Tore Børvik (født 2. august 1967 i Narvik) er en norsk professor ved Institutt for konstruksjonsteknikk (KT), Fakultet for ingeniørvitenskap (IV) ved NTNU. Hans spesialfelt er modellering, simulering og testing av materialer og konstruksjoner utsatt for ekstrem belastning. Han er nestleder ved Senter for avanserte konstruksjonsanalyser (SFI CASA) (2015–2023) ved KT. Dette er et senter for forskningsdrevet innovasjon.
Utdannelse og karriere
Børvik var ferdig utdannet sivilingeniør ved Institutt for konstruksjonsteknikk, ved NTH i 1991. Han skrev hovedoppgave om beskyttelseskomponenter. Forsvarsbygg fattet interesse for oppgaven og han fikk muligheten til å avtjene militærtjenesten som forsker ved NTH. Han forsvarte avhandlingen Ballistic Penetration and Perforation of Steel Plates i år 2001, og oppnådde graden dr.ing.
Fra 1993 til 2011 jobbet han som seniorrådgiver i Forsvarsbyggs forsknings- og utviklingsavdeling. Fra 2002 til 2011 var han i tillegg ansatt som professor II ved SIMLab, Institutt for konstruksjonsteknikk ved NTNU. I 2012 ble han utnevnt til professor ved SIMLab. Han har siden 2012 også hatt en 20 prosent stilling som seniorrådgiver i Forsvarsbyggs forsknings- og utviklingsavdeling.
Børvik var med å bygge opp forskningsgruppen SIMLab. Gruppen var vertskap for sitt første SFI med samme navn fra 2007 til 2014. Her var han med i kjerneteamet og ledet programmet «Optimal Energy Absorption and Protection». SIMLab er nå vertskap for SFI CASA, der Børvik i tillegg til å være nestleder, leder programmet Structures.
Tore Børvik er med i kjerneteamet i FRIPRO Toppforsk-prosjektet FractAl (Microstructure-based Modelling of Ductile Fracture in Aluminium Alloys) (2016–2021).
Han har vært involvert i et stort antall forskningsprosjekter finansiert av Forsvarsdepartementet, Forskningsrådet, samt nasjonale og internasjonale industripartnere, blant annet:
La Roux
La Roux (uttales /la'ru:/) er en britisk synthpop/electropop duo bestående av Eleanor «Elly» Jackson og Ben Langmaid. Musikken blir skrevet og produsert av de to i fellesskap, mens Jackson alene fremstår som frontfigur og vokalist. Musikken er inspirert av 80-tallets synthpop, der Yazoo, The Human League, Heaven 17 og Blanc er blant mange band som har påvirket dem.